Onsdag eftermiddag jagtede politiet en ung biltyv, der under jagten bakkede flere kilometer og påkørte en politibil. 
 

Omkring fem patruljevogne jagtede onsdag omkring klokken kvart over fire en ung mand i en stjålen bil. Det oplyser vagtchefen ved Nordjyllands Politi, Frank Liltorp. Under jagten bakkede biltyven over flere kilometer på Hvorup Kirkevej. Biljagten endte dog brat, da den unge mand påkørte en af de mange politibiler, der jagtede ham. Den unge mand er nu anholdt. Mere ønsker politiet på nuværende tidspunkt ikke at oplyse om sagen.